CELEX: 62014TN0561
Language: et
Date: 2014-07-25 00:00:00
Title: Kohtuasi T-561/14: 25. juulil 2014 esitatud hagi – One of Us jt versus parlament jt

17.11.2014   
            
            
               ET
            
            
               Euroopa Liidu Teataja
            
            
               C 409/45
            
         25. juulil 2014 esitatud hagi – One of Us jt versus parlament jt
   (Kohtuasi T-561/14)
   2014/C 409/65
   Kohtumenetluse keel: inglise
   
      Pooled
   
   
      Hagejad: European Citizens’ Initiative One of Us jt (esindaja: advokaat C. de La Hougue)
   
      Kostjad: Euroopa Parlament, Euroopa komisjon ja Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni teatis COM (2014) 355 final;
            
         
               —
            
            
               teise võimalusena tühistada määruse (EÜ) nr 211/2011 artikli 10 lõike 1 punkt c;
            
         
               —
            
            
               mõista kostjalt välja käesoleva kohtumenetluse kulud.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et vastus, mille komisjon andis hagejate seadusandlikule ettepanekule ja küsimustele, mille hagejad tõstatasid kodanike initsiatiiviga „One of us”, ei ole rahuldav, kuna komisjon i) ei vasta faktile, et inimese embrüo on inimolend ja ii) ei võta seisukohta ilmsete vastuolude osas.
            
         
               2.
            
            
               Teine väide, et on rikutud demokraatlikku menetlust, kuna komisjon:
               
                           —
                        
                        
                           ei anna õiguslikke põhjendusi oma keeldumisele edastada hagejate ettepanek parlamendile;
                        
                     
                           —
                        
                        
                           mõistab valesti määruse nr 211/2011 (1) nõudeid ja säilitab seadusandliku monopoli, mis on vastuolus aluslepingute sätetega institutsioonide dialoogi kohta;
                        
                     
                           —
                        
                        
                           ei tee õiguslikke ja poliitilisi järeldusi eraldiseisvalt, nagu nõuab määrus nr 211/2011.
                        
                     
         
               3.
            
            
               Kolmas väide, et määrus nr 211/2011 on aluslepingutega vastuolus. Hagejad väidavad, et:
               
                           —
                        
                        
                           Lissaboni lepingu eesmärgid parandada institutsioonide demokraatlikku legitiimsust ja julgustada Euroopa kodanikke demokraatlikus protsessis osalema saavad kahjustatud, kui komisjon ei võta subjektiivsetel ja meelevaldsetel põhjustel, ilma parlamendipoolse analüüsita, arvesse kodanike initsiatiivi;
                        
                     
                           —
                        
                        
                           kui komisjon otsus ei ole edasikaevatav, rikutakse õigusnormi.
                        
                     
         
      (1)  Euroopa Parlamendi ja nõukogu 16. veebruari 2011. aasta määrus (EL) nr 211/2011 kodanikualgatuse kohta (ELT 2011 L 65, lk 1).